സാറ ലങ്കാഷയർ

**സാറാ-ജാനെ അബിഗൈൽ ലങ്കാഷയർ,**(ജനനം 10 ഒക്ടോബർ 1964) ഒരു ഇംഗ്ലീഷ് നടിയാണ്. 1986- ൽ *ഗ്വിൽഡ്ഹാൾ സ്കൂൾ ഓഫ് മ്യൂസിക് ആൻഡ് ഡ്രാമ*യിൽ നിന്ന് ബിരുദം നേടുകയും സാൽഫോർഡ് യൂണിവേഴ്സിറ്റിയിൽ നാടകം ക്ലാസുകളിൽ അദ്ധ്യാപികയാകുകയും ചെയ്തു. *കൊറോണേഷൻ സ്ട്രീറ്റ് (1991-1996, 2000), വേർ ദ ഹാർട്ട് ഈസ് (1997-1999), ക്ലോക്കിങ്ങ് ഓഫ് (2000), സീയിംഗ് റെഡ് *(2000) തുടങ്ങിയ ടെലിവിഷൻ പരിപാടികളിൽ ലങ്കാഷയർ പ്രശസ്തി നേടി. ഇത് വ്യാപകമായ അംഗീകാരം നേടുകയും ചെയ്തു. 2000-ത്തിലെ വേനൽക്കാലത്ത് ലങ്കാഷയർ രണ്ടുവർഷത്തെ ഐ.ടി.വി നെറ്റ് വർക്കിന്റെ *ഗോൾഡൻ ഹാൻഡ്കഫ്സ്* കരാറിൽ ഒപ്പുവെച്ചു. ഇത് യുകെയിലെ ഏറ്റവും ഉയർന്ന വരുമാനമുള്ള ടെലിവിഷൻ അഭിനേത്രിയാക്കി.

ഒളിവർ ട്വിസ്റ്റ് (2007), ലാർക്ക് റൈസ് ടു കാൻഡൽഫോർഡ് (2008-2011), ദി പാരഡൈസ് (2012) എന്നീ തുടർച്ചയായുള്ള ടെലിവിഷൻ റോളുകളിലും, ചെരിഷെഡ് (2005), ഫൈവ് ഡോട്ടേഴ്സ് (2010) തുടങ്ങിയ വസ്തുത അടിസ്ഥാനമാക്കിയുള്ള നാടകങ്ങളിലും അഭിനയിച്ചിരുന്നു. 2012 മുതൽ, ലങ്കാഷയർ *ലാസ്റ്റ് ടാങ്കോ ഇൻ ഹാലിഫാക്സ് *(2012-2016), *ഹാപ്പി വാലി* (2014-ഇതുവരെ) ഇവയിലെ കഥാപാത്രങ്ങൾക്ക് വിപുലമായ വിമർശനങ്ങൾ നേടിയിട്ടുണ്ട്. ലങ്കാഷയർ *ആൻഡ് വെൻ ഡിഡ് യു ലാസ്റ്റ് സീ യുവർ ഫാദർ?,* *ഡാഡ്സ് ആർമി* (2016) എന്നീ ഫീച്ചർ ഫിലിമുകളിലും *വെസ്റ്റ് എൻഡ് തിയറ്റർ* പ്രൊഡക്ഷൻസായ *ബ്ലഡ് ബ്രദേഴ്സ്* (1990) *ഗയ്സ് ആന്റ് ഡോൾസ്*(2005 - 2006), *ബെറ്റി ബ്ലൂ ഐസ്* (2011) എന്നിവയിലും പ്രത്യക്ഷപ്പെട്ടു.

ലങ്കാഷയർ നാല് ദശാബ്ദങ്ങളിലായി  നിരവധി പുരസ്കാരങ്ങളും നോമിനേഷനുകളും കരസ്ഥമാക്കി. രണ്ട് ബ്രിട്ടീഷ് അക്കാദമി ടെലിവിഷൻ അവാർഡുകളടക്കം അഞ്ച് നാമനിർദ്ദേശങ്ങളും സ്വന്തമാക്കി. 2017- ൽ  നാടകത്തിലേക്കുള്ള സേവനങ്ങൾക്കുള്ള ബഹുമതിയായി ലങ്കാഷയർ ഓർഡർ ഓഫ് ദ ബ്രിട്ടീഷ് എമ്പയർ (OBE) ഓഫീസർ ആയി നിയമിക്കപ്പെട്ടു.

## ജീവിതവും തൊഴിലും (20-ആം നൂറ്റാണ്ട്)
സാറാ-ജാനെ അബിഗൈൽ ലങ്കാഷയർ  1964 ഒക്ടോബർ 10-ന് ലങ്കാഷയറിലെ ഓൾഡ്ഹാം എന്ന സ്ഥലത്ത് ജനിച്ചു.
അവരുടെ പിതാവ് ജോഫ്രി ലങ്കാഷയർ (1933-2004), ടെലിവിഷൻ തിരക്കഥാകൃത്ത് ആയിരുന്നു. കോറണേഷൻ സ്ട്രീറ്റ് എന്ന സോപ്പ് ഓപ്പറയും, സിറ്റുവേഷൻ കോമഡിയായ *ദി കുക്കൂ വാൽട്ട്സ്* എന്നിവ അദ്ദേഹത്തിന്റെ ശ്രദ്ധിക്കപ്പെട്ട തിരക്കഥകളാണ്. അമ്മ, ഹിൽഡ, ജോഫ്രിയുടെ പേഴ്സണൽ അസിസ്റ്റന്റ് ആയി പ്രവർത്തിച്ചിരുന്നു. അവൾക്ക് മൂന്ന് സഹോദരരുണ്ട്. ഒരാൾ മൂത്തതും ഇളയ രണ്ടുപേർ ഇരട്ടകളുമായിരുന്നു. 1976-81 കാലഘട്ടത്തിൽ ഓൾഡ്ഹാം ഹൾം  ഗ്രാമീണ വിദ്യാലയത്തിൽ നിന്ന് ലങ്കാഷയർ വിദ്യാഭ്യാസം നേടി.

17 വയസ്സുള്ളപ്പോൾ ലങ്കാഷയർ ക്ലിനിക്കൽ ഡിപ്രഷൻ അനുഭവിക്കാൻ തുടങ്ങിയിരുന്നു.

പ്രശസ്തിയ്ക്കും പദവിയ്ക്കും വേണ്ടിയുള്ള ആശയങ്ങളിൽ താൻ ഒരിക്കലും മുന്നോട്ട് പോകില്ലെന്ന് ലങ്കാഷയർ പറയുകയുണ്ടായി. അവരുടെ പശ്ചാത്തലം ടെലിവിഷൻ രംഗങ്ങളിൽ പ്രവർത്തിക്കാൻ പ്രാഥമിക താല്പര്യം ജനിപ്പിച്ചിരുന്നു.18 വയസ്സ് വരെ കലാപരിപാടികളിൽ ഗൌരവമായി ചിന്തിച്ചിരുന്നില്ല.  ഗിൽഡാൽ സ്കൂൾ ഓഫ് മ്യൂസിക് ആന്റ് ഡ്രാമയിൽ ഒരു സ്ഥാനം ലഭിച്ചപ്പോൾ അഭിനയത്തിലുള്ള അഭിരുചി ലങ്കാഷയർ തിരിച്ചറിയുകയായിരുന്നു.1986- ൽ അവൾ ബിരുദം നേടി. അവിടെ ഒരു വിദ്യാർത്ഥി എന്ന നിലയിൽ മഹത്തായതായിരുന്നു എങ്കിലും "ഗുരുതരമായ കഠിനാദ്ധ്വാനം ഭീതിജനകം" ആയിരുന്നെന്നും വിവരിക്കുന്നുണ്ട്.

നിരവധി റിപ്പെർട്ടറി തിയേറ്റർ കമ്പനികളുടെ നിരസനം കഴിഞ്ഞപ്പോൾ  *മാഞ്ചസ്റ്റർ ലൈബ്രറി തീയേറ്റർ കമ്പനി*യിലെ സംവിധായകനായ ഹോവാർഡ് ലോയ്ഡ്-ലൂയിസ് ലങ്കാഷയർക്ക് ആദ്യ അഭിനയകഥയും ഇക്വിറ്റി കാർഡും നൽകി. ലങ്കാഷയർ *പസഫിക് ഓവർച്ചേർസ്*, *ദ ബ്യൂട്ടിഫുൾ ഗെയിം* എന്നീ രണ്ട് നാടകങ്ങൾ നാടകകമ്പനിയുമായി അവതരിപ്പിച്ചു. "എന്റെ അഭിനയ ജീവിതത്തിന്റെ തുടക്കം* ആയിരുന്നു അത്.   ലൈവ് പ്രേക്ഷകരുടെ ഫലമായി അവരുടെ ആദ്യ പ്രൊഫഷണൽ അഭിനയത്തെ അവർ ഭയന്നു. ഒരു രംഗത്തിന്റെ ഭാഗമായി "കുളി വസ്ത്രം ധരിച്ചിരുന്നതിനാൽ ഞാൻ ഞെട്ടിപ്പോയി* എന്ന് ലങ്കാഷയർ പറയുകയുണ്ടായി. റിസ്ക് എടുക്കുന്നതോ അപ്രതീക്ഷിതമായോ തന്റെ അഭിനയ ജീവിതത്തിന് അനന്തരഫലമുണ്ടാക്കുമെന്ന് അവൾ തിരിച്ചറിഞ്ഞു. *ദ ബ്യൂട്ടിഫുൾ ഗെയിം* ലെ *ഡിനൈസ്* എന്ന കഥാപാത്രം ഏറ്റവും നല്ല സഹനടിക്കുള്ള  *മാഞ്ചസ്റ്റർ ഈവനിംഗ് ന്യൂസ് തിയറ്റർ അവാർഡിന്* നാമനിർദ്ദേശം നേടികൊടുത്തിരുന്നു.

22 വയസ്സുള്ളപ്പോൾ, ലങ്കാഷയർ തന്റെ ആദ്യകാല സുഹൃത്ത് സംഗീത അദ്ധ്യാപകനായിരുന്ന ഗാരി ഹാർഗ്രേവസിനെ വിവാഹം കഴിച്ചു. വിവാഹത്തിനു നാലുവർഷം മുമ്പ് കണ്ടുമുട്ടിയ ഗാരി ലങ്കാഷയറിനെക്കാൾ 11 വർഷം സീനിയർ ആയിരുന്നു.

## അവലംബം

## പുറം കണ്ണികൾ
*

വർഗ്ഗം:1964-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒക്ടോബർ 10-ന് ജനിച്ചവർ